Derek Prince'i teenistus
Sõda maa peal III osa
Teiseks deemonite tunnuseks on inimeste ahistamine.
Heaks näiteks on halva päeva üle elanud ärimees.
Konditsioneer läks rikki, sekretär eksis,
klient nurises ja lubas ta kohtusse kaevata.
Mees veab end kuidagi läbi päeva, istub autosse
ja sõidab kodu poole, maanteel oli liiklusõnnetus.
Ta istub autos tund aega konditsioneerita ja küpseb.
Ja siis ta jõuab koju. Ja mis juhtub edasi?
Naine hilineb õhtusöögiga, lapsed jooksevad ringi,
nagu ameeriklased ütlevad, mehel "lööb korgi eest ära".
Ja sel hetkel siseneb temasse viha deemon.
Deemon on teda jälitanud terve päeva ja oodanud
seda õiget nõrkusehetke.
3) Deemonid rüvetavad. Nad on räpased.
Nad on kõik kutsutud rüvedateks vaimudeks.
Nad panevad sind tundma ebapuhtana.
Nad täidavad su mõtted räpaste, ebapuhaste tunnetega.
Eriti, kui sa kavatsed Piiblit lugeda või Jumalat ülistada.
Mis sind sel viisil ründab, on arvatavasti deemon.
Ja sa ei tunne end kunagi puhtana.
Sa võid laulda Jeesuse verest, selle imelisusest,
kuid miski sinus ei reageeri sellele.
Deemonid petavad inimesi.
4) Deemonid piinavad inimesi.
Matteuse 18. ptk. ütleb Jeesus, et see, kes oma vennale
ja õele ei andesta, siis mis on selle inimese kohtuotsus?
Andke ta mille kätte? Piinajate kätte.
See puudutab sind ja mind.
Kui me ei andesta, hoiame kibedust ja viha,
on Jeesuse otsus selline: "Viige ta piinajate kätte!"
Kes on piinajad? Deemonid.
Väga lihtne. Nad piinavad inimesi mitmel viisil:
emotsionaalselt, hirmuga, nagu oleksid teinud midagi valesti,
kuigi sa ei suuda meenutada, kus ja milles eksisid.
Deemonid piinavad sind füüsiliselt.
Olen tegelenud inimestega, kes on vabanenud
artriidi deemonist ehk liigesepõletikust.
Minu meelest on artriit üldse deemonlik haigus.
See väänab ja piinab inimest, tehes ta teovõimetuks.
Palun saage aru, ma ei väida, et kõigil on artriidi deemon!
Paljudel on!
5) Deemonid sunnivad inimesi.
Nad panevad sind tegema asju, mida
sa tegelikult teha ei taha! Enamus sunnitud
tegudest on arvatavasti deemonliku päritoluga.
Kuid mitte tingimata!
6) Deemonid orjastavad. Nad orjastavad sind.
Võtame näiteks alkoholi deemoni.
Sa lihtsalt ei saa olla ilma klaasikese viskita!
Tead, et see on kahjulik.
Sa ei naudi seda, kuid ei saa end aidata.
Inimesed on asjade poolt orjastatud.
Näiteks teleka orjad, kas teadsid seda?
Sa võid olla telekasõltlane!
Mõned sõltlased tuppa tulles panevad kohe teleka käima.
Teadmata, mis pogramm eetris on või mida vaadata,
see on kompulsiivne justnagu alkohoolik,
käsi sügeleb viskiklaasi järgi.
Kui sund ja orjastatus ühinevad, tekib sõltuvus.
Meie kultuur on täis sõltuvusi.
Ma arvan, et 99,9 % neist sõltuvustest on deemonlikud!
Annan sulle kirjakoha 1 Kor 6. peatükist.
Minu meelest on siin sõltuvuse piibellik definitsioon.
1Kor 6:1:"Mulle on kõik lubatud!" Siiski kõigest pole kasu. "
Mina ütleksin: "Kõik pole kasulik!"
Kõik asjad on seaduslikud, ei ole seadust, mis ütleks,
mida me ei tohi juua-süüa jne.
Kuid mitte kõik pole kasulik.
"Kõik on lubatud!, kuid miski ärgu saagu meelevalda mu üle!"
"Toit on kõhu jaoks ja kõht toidu jaoks."
Siiski Jumal teeb lõpu nii sellele kui tollele.
Ihu ei ole hooruse jaoks, vaid Issanda jaoks ja Issand ihu jaoks.
Ülesöömine ja seksuaalne moraalitus on Pauluse poolt
mainitud kui potensiaalsed sõltuvuse tekitajad.
Ma hoolitsen oma keha kui Püha Vaimu templi eest.
Vastutan selle eest, kuidas kohtlen oma templit!
Mul pole vabadust oma keha rüvetada!
Mul pole vabadust muuta oma keha halvemaks või vähemaks.
Olen väga ettevaatlik selles osas, mida ma joon ja söön.
Ma pole seaduse surve all, püüan austada Jumala templit!
Kuidas on lood sinuga?
Kas sa hoolitsed oma templi eest?
Kui tempel oleks silmaga nähtav,
oleksid väga ettevaatlik asja suhtes, onju?
Sa hoiaksid maja soojana, aknad puhtana,
ei laseks tolmul tekkida, ega WC-l minna mustaks.
Kuidas on lood su füüsilise kehaga?
Kui hästi sa selle alaga hakkama saad?
Las ma ütlen seda ja ma ei võta selle eest eraldi tasu:
Mina tulin Ameerikasse 1960-ndatel.
Mu isiklik mulje on, et selle riigi eesotsas on olnud
kolm tugevat meest, kes on tahtnud seda riiki juhtida.
Esimene on Mäss.
1960-ndatel toimus USAs mäss.
Piibel ütleb aga, et mäss on nõiduse patt!
Kui inimesed mässavad, tegelevad nad okultismiga.
Järgmine deemonlik jõud on nõidus.
Kuid minu isiklikul hinnangul on nõiduse ajad minevikus.
Kuid number üks tugev Mees, kes igatseb USAd valitseda,
on enesekesksus!
Kui nii nõiduse kui ka okultismi mõistis kirik hukka,
siis kirik harjutab enesekesksust!
1990.a. anti mu tervisele tõsine diagnoos.
Palvetasin mitmeid kordi Jumala poole:
"Ma ei mõista! Usun tervenemisse ja õpetan seda,
kuid ei saa terveks!
Olen näinud paljusid saamas terveks, kuid
mina pole saanud terveks!
Jumal ei andnud mulle ühest vastust, kuid
Ta andis mulle pildi selle kohta, kuidas ma
viimastel aastatel olin elanud.
Ta ei kommenteerinud seda,
aga enamus situatsioonidest toimusid kus?
Restoranides!
Ja ma nägin, et olin olnud enesekesksuse ori!
2 Tim 1:7 ütleb Paulus:"Jumal pole andnud meile hirmu vaimu,
vaid väe ja armastuse ja mõistliku meele vaimu!"
See on New International Versioni piiblitõlge.
Kõik tahavad väge, tahavad ka armastust.
Kui paljud tahavad distsipliini?
Püha Vaim ei distsiplineeri sind kui sa ei distsiplineeri ennast.
Ta ei võta üle ja tee sinu eest tööd ära,
kuid kui otsustad, aitab Ta sind!
Ma ägan oma lähedaste pärast, kes on oma kõhu orjad.
Imelik vaikus, eks ole?
Ja nad hävitavad ennast ja rüvetavad Püha Vaimu templi!
Keegi ütles, et NÜÜD on ainus, mis alles jääb,
kui teiste inimeste asjadega tegeleda!
Aga kohvi?
Kohvi on narkootikum, kõik teavad ju seda.
Ma ei ütle, et oled sellest sõltuvuses.
Kuid ära joo kohvi 48 h järjest ja vaata siis, kas oled sõltuvuses.
Kui sul pole sest midagi, on hästi, kuid kui sa ei saa
ilma kohvita olla, on sul vaja ilma selleta olla!
Paulus ütles, et kõik asjad on meile lubatud,
kuid ükski asi ei saa omada võimu minu üle!
Tõeliselt on tänase USA suurimaks sõltuvuseks liigsöömine -ja joomine.
Peame endalt küsima, kas oleme millegi võimu all?
Väga paljud head Ameerika kristlased on oma kõhu orjad.
Kui asju õige nimega nimetada.
Ja see on deemonlik sõltuvus!
Ma ei ütle, et pead vabanema deemonist,
kuid kontrolli end!
Uuri järgi!
Ma meenutan sulle, et sa ei saa vabaks,
kui sa ei taha harjumusest loobuda!
7) Deemonid nõrgestavad ja ja haigestavad inimesi.
Pea iga haiguse vorm võib olla deemonlik, see ei pruugi olla,
kuid võib olla deemoni poolt põhjustatud.
Liigesepõletik e. artriit on siin ere näide.
Migreen on teine silmatorkav näide.
Kõik piinava iseloomuga on deemonlik, ma ütleksin.
Piinav ja orjastav.
Olgu, nüüd me liigume suure küsimuseni.
Las ma ütlen veel midagi haiguse kohta.
Palvetan inimeste pärast ja uurin, kas neil tervis paranes.
Kui paljud on mind näinud seda tegevat?
Sageli kui näen inimese pooliku jala pikemaks kasvavat,
see inimene hakkab tõmblema ja visklema ja käituma väga veidralt.
Olen õppinud, et see on halvatuse vaim inimeses.
Olen näinud paljusid tervenemas halvatuse vaimust.
See deemon viskleb ja muundab.
Oleksin isegi võibolla selle haiguse otsa komistanud,
kui ma poleks head küropraktikut kohanud.
Võtan abi vastu kõigilt, kes aidata tahavad.
Tänan Jumalat arstide ja küropraktikute eest,
ma pole arstide vastu, kuid parim arst on kes?
Mis ta nimi on? Jeesus!
Liigume praktiliste küsimusteni:
siin on sammud, mis viivad deemonitest vabanemiseni:
1) Tugevda oma usku Jeesusesse.
Piibli järgi Kristus on me usutunnistuse ülempreester.
Meie tunnistus vabastab Jeesuse teenistuse me elus.
Kui me ei tunnista Jeesusele, ei või ta olla meile preestriks!
Jeesus on me usutunnistuse ülempreestriks!
Kui ütleme enda kohta seda, mida Jumala Sõna ütleb,
siis vabastame Jeesuse teenistuse oma elus!
2) Alanda ennast.
Jumal paneb vastu uhketele ja annab armu alandlikele!
Ma pole kuskilt Piiblist näinud, et Jumal meid alandaks.
Alati tahab Jumal, et meie alanduksime.
Alanda ennast Jumala vägeva käe alla ja õigel ajal Ta ülendab sind!
Alandlikkus on üks otsus.
Teenistuses pead sa võibolla valima väärikuse ja vabanemise vahel.
Ja kui su väärikus on sulle tähtis, siis sa võibolla ei saa vabaks!
Inimesed, kes saavad vabaks, on vahest ebaväärikad!
Minu nõuanne: võta vabanemine ja loobu väärikusest!
Kui oled saanud vabaks, tuleb ka väärikus tagasi!
Näitan teile midagi väga ilusat Piiblist!
Oli üks inimene, Jumal andis talle sellise au, mida teistele pole antud.
Au seisnes selles, et olla esimene, kes annab tunnistust Kristustest.
Ka sa tead, kes ta oli? Maarja Magdaleena.
Mida Piibel tema kohta ütleb? Loeme Markuse 16.
Ma tahan, et te märkaksite seda. Markuse 16:9
"Aga kui Jeesus nädala esimesel päeval vara oli üles tõusnud,
näitas ta end esmalt Maarja Magdaleenale,
kellest ta oli seitse kurja vaimu välja ajanud,"
See lause on kõik ühes peatükis.
Ta polnud alaväärne seetõttu, et temast olid deemonid väljunud.
Ta on üles tõusnud Jeesuse kõige esimene tunnistaja!
Jeesusel oli selline kaastunne Maarja südame suhtes,
ei ta ei läinud isegi Isa juurde enne Maarjale ilmumist.
See on üks imelisemaid näiteid Jeesuse kaastundest.
Oli üks naine, kes oli murtud, kes niivõrd armastas Jeesust,
et Jeesus ei saanud Maalt lahkuda ilma talle ilmumata.
Kes see naine oli? Maarja Magdaleena!
Mis oli tema tunnistus?
Jeesus vabastas mind seitsmest deemonist!
Ärge häbenege seda, kui vajate vabanemist!
Häbeneda tasuks seda, kui lased uhkusel vabanemist takistada!
1) Tugevda oma usku Jeesusesse.
2) Alanda ennast.
3) Tunnista üles kõik oma patud.
Ära otsi endas patte, kuid kui Püha Vaim näitab sulle pattu, mis on su
aktiivne ja millest sa pole loobunud, tunnista see üles!
Jumal ei ole kunagi vaevunud meid vabastama pattudest, mida me ei
taha üles tunnistada!
Kui tahad andestust, pead olema valmis seda tunnistama.
Kui me oma patud tunnistame, on Tema ustav ja õige,
andes meile patud andeks!
Kuid ainult siis, kui oma patud üles tunnistame!
Sa ei tunnista pattu selleks, et Jumal saaks sellest teada,
Jumal teadis su pattudest enne, kui sa neid tunnistasid.
Teed seda:tood midagi pimedusest valguse kätte.
Nagu ma mõistan, ei puhasta Jeesuse veri meid pimeduses.
Pead valguse kätte tulema koos kogu häbiga.
Kui oled kõik toonud valguse kätte,
lisandub sellele Jeesuse veri ja sa saad puhtaks!
Lumest valgemaks. See on seda väärt.
Te ei pea pihtima mulle või pastorile, vaid Jumalale!
Sa ei ütle Temale midagi, mida Ta juba ei teaks.
Ta teab kõike, kuid ikkagi armastab sind väga!
Tingimuseks on patu valguse kätte toomine.
4) Paranda meelt pattudest, tunnistamisest ei piisa.
Õpetussõnad:"Kes üleastumised kinni katab, langeb õnnetusse!"
Kui patu katad, ei lähe sul hästi.
Kes üleastumised tunnistab ja need hülgab, leiab armu!
Sa pead üles tunnistama ja oma harjumuse hülgama!
Võibolla pead mõne asja minema viskama.
See võib olla kallis, kuid sa võibolla pead selle ära viskama.
5) Andesta kõikidele inimestele.
See on hädavajalik!
Kui sina ei andesta, ei andesta Jumal sulle!
See on ainus mõte, mille Jeesus meieisapalvele lisas.
Kui sa andestad, andestab Jumal!
Kui sa ei andesta, ei andesta Tema!
Sa pead otsustama.
Andestus pole emotsioon, vaid otsus.
Sa kannad kätel ma-võlgnen- sulle-silte teatud inimestelt.
Võibolla 10 000 dollari suuruses.
Jumala käes on sinu silt, sina oled Talle 100 000 dollarit võlgu!
Jumal: "Lepime kokku, kui sina rebid oma sildid katki,
siis rebin ka Mina oma sildid katkti!
Kuid kui sa jätad sildid alles, jätan ka Mina nad alles!
6 aastat tagasi ma õpetasin Floridas, kui minu juurde tuli
üks stiilne 30-aastane naine, vaatas mulle otsa ja ütles:
"Härra Prince, ma sain just 30 000 dollari väärtuses
andestamatuse siltidest lahti!" Ja ta jalutas siis minema!
Ta sai asjale pihta! Ma ei nõustanud
ega juhendanud teda, ta mõistis sõnumit täielikult!
Võibolla pead silte kustutama.
Avastasin põhjused, miks inimesed ei saa terveks:
1) Andestamatus 2) Suutmatus meelt parandada.
Nii et sa pead seda tegema!
Pead okultismist ja ebausust jäigalt lahku lööma!
Pead ära viskama okultistlikud esemed oma majast!
Jumal ütles Moosesele:"Kui sa viid koju neetud asja, siis see
needus laieneb sinu peale!"
Teie kodudes on esemed, mis toovad kaasa needuse!
Need esemed on seonduvad ebausu või okultismiga!
Saa neist lahti, puhasta oma kodu!
Ma ütlen kogemusest, mu vanaisa oli briti armee ohvitser,
kes elas läbi Hiina mässu.
Te võibolla ei tea sellest sündmusest midagi, kuid
20.sajandi algul toimus Hiina natsionalistide ülestõus.
Inglased saatsid mu vanaisa juhtimisel sinna
sõjaväelise ekspeditsiooni.
Hiinlaste mäss suruti alla.
Ma ei ütle, et see oli õige, see juhtus.
Mu vanaisa tõi Hiinast koju kalleid antiikesemeid.
Aja jooksul pärandati esemed emalt minule.
Nende hulgas oli neli Hiina draakonit.
Need olid tõeliselt ilusad!
Nad olid viie küünisega, mis tähistas keiserlikku looma!
Lasin kujukesed raamida ja panna elutuppa seinale.
Sel ajal, kui kogesin oma elus suurt vabanemist,
küsis Jumal:"Ütle, keda esindab lohe Piiblis?"
Ma ei pidanud olema teoloog, et vastata:"Kuradit."
Jumal jätkas:" Kas sa arvad, et sul kui jutlustajal on sobiv
riputada oma seinale midagi, mis demonstreerib Kuradit?
Sain mõttest aru ja neist asjadest lahti.
Ütlen teile seda: ma ei muutnud midagi oma teenistuses,
olin rändav Piibliõpetaja, aga uuel aastal mu palk kahekordistus!
Ma räägin keeles, mida sa mõistad.
Õnnistus poleks mu ellu tulnud, kui ma poleks kujusid ära visanud.
Saa lahti kõigest okultistlikust!
Kõige ohtlikum okultismi vorm, mida tean, on vabamüürlus!
Kui keegi su sugulastest või sa ise oled
vabamüürlusega seotud, katkesta see otsekohe!
Lõpeta see kohe, vii asjad majast minema,
ära oma mingisugust kontakti nendega!
Jubedaimad deemonlikud sidumised, mida olen näinud,
on seotud vabamüürlusega!
1) Andesta kõigile inimestele.
2) Lõpeta suhe teiste usundite ja okultismiga!
Jumal hoiatas Moosest, et ta ei viiks neetud asju koju,
et mitte ise saada neetuks!
3) Ole vabastatud kõigist needustest.
Liigume varsti selle punktini.
Jeesus tehti ristil meie eest needuseks.
Et vabaneksime needustest ja saaksime Aabrahami õnnistusse!
Jumal õnnistas Aabrahami kõigiti.
Olen välja andnud ühe raamatu: "Õnnistus või needus-sinu valik"
Ma arvan, et raamatu pealkirjas on peidus suurim
ja unikaalseim ilmutus, mis Jumal mulle on andnud.
Teised raamatud räägivad deemonite välja ajamisest.
Süstemaatiliselt pole needustest ja õnnistustest kirjutatud.
Ameerikas ja Euroopas ei usuta needustesse.
Nad peavad seda ebausuks.
Usu mind, kui lähed Aasiasse või Aafrikasse,
näed, et needused on reaalsed.
Nad on siin reaalsed, aga peidetud kenadesse riietesse.
Sa võid saada needusest vabaks. Miks?
Sest Jeesus sai meie eest ristil needuseks!
See on ainus alus vabanemiseks!
4) Võta seisukoht koos Jumalaga! Tule Jumala poolele üle!
Ütle:"Jumal, olen su laps ja tahan sulle elada, teenida!"
Vihkan kõike, mis tuleb Sinu ja minu vahele!
Ma olen ja elan Sinu jaoks!"
5) Aja välja kurjad vaimud.
See on tähtis ja ühe mu raamatu pealkiri on
"Nad ajavad välja kurje vaime."
Välja ajamine pole religioosne sõna, mida see tähendab?
Su sees on midagi, mida sa ei taha. Mida sa teed?
Sa ajad selle välja, hingad ja puhud selle välja!
Sa ulud, köhid ja karjud selle välja, kuid sa ei jäta seda endasse!
Nägin aastaid tagasi sellest teemast võimsat võrdpilti.
Üks ema tõi mulle oma 4-aastase poja.
Ta palus eestpalvet. Ma küsisin põhjust.
Allergiad. Küsisin, millised allergiad? Toiduallergiad.
Küsisin, millele poiss allergiline on.
Ema vastas, et laps on pea kõigele allergiline.
Ütlesin:"Kohtlen allergiat vaimuna, kas oled valmis?"
Panin ema loal poisi istuma ja ütlesin: "Ajan sinust paha
haisuga deemoni välja, kes ei lase sul süüa."
Ütlen talle: "Jeesuse nimel tule välja!" ja tahan, et sa puhuksid
paha deemoni enda seest välja!"
Väike poiss oli nagu sõdur, armee inimene!
Tegin kogu protsessi läbi ja ütlesin:
"Kuri vaim, mine temast välja!"
Palusin, et poiss puhuks ta välja.
Ta puhus neli korda niimoodi.
Ei midagi. Ma ei teadnud, mis oli juhtunud.
Ütlesin: "See on parim, mida oskan," ja nad lahkusid.
Kolm päeva hiljem tuli ema ja palus, et palvetaksin.
Küsisin põhjust. Ta ütles: "Mul on allergiad."
Palusin tal rääkida, mis ta pojaga juhtus.
Ema:"Ta tuli minuga koju, avas külmkapi ukse,
võttis kõik toidud, mis talle maitsesid ja sõi need ära!
Ja tal polegi midagi viga!"
Näete? See on niivõrd lihtne!
Religioossed inimesed ei saa seda teha, aga sina tee seda!
Sain ühelt naiselt kirja: "Vend Prince, ära kunagi kahtle paluda inimestel
deemon välja puhuda! Mu mees oli teie koosolekul ja palus teie õpetuse järgi.
Ta puhus välja neli korda, sellest ajast on ta teine mees!"
See on väga reaalne asi.
See ei hõlju pilvedes, vaid on siinsamas maa peal.
Oma raamatu 216. ja 217. lehel on mu vabanemise palve.
Ma palun, et hetkeks mõtleksid selle üle, mida ma rääkisin,
ava oma mõte ja süda Jumalale ja küsi, kas sinus on midagi, millest
sa peaksid Jumala arvates lahti saama?
Ütle:"Ma tahan, et see läheks välja!"
Tõlkis:Lemme-Getter Bogatkin